Wilhelm Adolf Greiffenhagen

Wilhelm Adolf Greiffenhagen (2./14. märts 1862 Tallinn, Eestimaa – 6./19. märts 1916 Tallinn) oli baltisakslasest Eesti arst.

Wilhelm Adolf Greiffenhagen sündis 1862. aastal Tallinna rae ülemsekretäri, sündiku ja Tallinna linnapea (1883–1885) Thomas Wilhelm Greiffenhageni ning Adele Caroline Greiffenhageni peres.

Wilhelm Adolf Greiffenhagen õppis Tallinna kubermangugümnaasiumis 1875–1880 ja Tartu ülikooli arstiteaduskonnas 1880–1886, meditsiinidoktor 1887, täiendas end välismaal, 

1887. aastast oli Wilhelm Adolf Greiffenhagen eraarst Tallinnas. Aastatel 1888–1904 juhatas ta kirurgiaosakonda Diakonisside Asutise haiglas, 1904. aastast oli Kirurgilise Erakliiniku (Greiffenhageni haigla) juhataja, Tallinna Praktiliste Arstide Seltsi esimees 1912–1916. Ta suri 1916. aastal kopsupõletikku. 

Wilhelm Adolf Greiffenhagen oli ka Tallinna meestelauluseltsi Revaler Liedertafel ja Revaler Verein für Kammermusik üks rajajaid Tallinnas. 

Kategooria:Eesti arstid
Kategooria:Tallinna linnaelanikud
Kategooria:Tartu Ülikooli arstiteaduskonna vilistlased
Kategooria:Korporatsioon Estonia liikmed
Kategooria:Sündinud 1862
Kategooria:Surnud 1916